《朝宗门》
宋代·杨蟠

百尺楼高四望中，云深一雁度长空。
人间砧杵催寒事，郭外箫笙逐土风。
天带江山元自好，地流河汉忽相通。
丹心直北看飞雪，往往随花入帝宫。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。